กบข.เผยสมาชิกชอบลงทุนหุ้น
กบข.เผยสมาชิกเลือกลงทุนในหุ้นหลังเปิดให้สมาชิกเลือกแผนลงทุนได้เอง
15 พ.ย. 2553

กบข.เผยสมาชิกเลือกลงทุนในหุ้นหลังเปิดให้สมาชิกเลือกแผนลงทุนได้เอง
น.ส.โสภาวดี เลิศมนัสชัย เลขาธิการ สำนักงานคณะกรรมการกำกับหลักทรัพย์และตลาดหลักทรัพย์(กบข.) เปิดเผยว่า หลังจากกบข.ได้เปิดให้สมาชิกสามารถเลือกแผนการลงทุนเองได้ ภายใต้โครงการ My Choice…MyChance เราเลือก ซึ่งโครงการนี้เริ่มเมื่อเดือนส.ค.2553 ที่ผ่านมานั้นพบว่า มีสมาชิก เปลี่ยนแผนการลงทุน 572 ราย แบ่งเป็น สมาชิกที่เลือกลงทุนในแผนผสมหุ้นทวี 534  ราย หรือคิดเป็น 93.32 % ของสมาชิกที่เข้ามาเลือกการลงทุนเองทั้งหมด สมาชิกจำนวน  25 รายหรือ14.37% เลือกลงทุนในแผนตราสารหนี้  และ 13 คายหรือ 2.27 % เลือกลงทุนใน แผนตลาดเงิน  
นอกจากนี้ กบข.ยังเพิ่มทางเลือกในการออมสำหรับสมาชิกปัจจุบัน ด้วยโครงการออมเพิ่มสมาชิกสามารถออมเพิ่มได้อีก 12%  ของเงินเดือน ปัจจุบันมีสมาชิกออมเพิ่มกับ กบข.จำนวน 10,388ราย
อย่างไรก็ตามสำหรับสมาชิกที่เลือกแผนการลงทุนเองนั้นนับตั้งแต่เริ่มคือเดือนส.ค.ถึงสิ้นเดือนตค.ได้รับผลตอบแทนจากการลงทุนในอัตรา 4% กว่าๆ
เลขาธิการกบข.กล่าวว่า ณ สิ้นเดือนตค.กบขมีสินทรัพย์ภายใต้การบริหาร 4.85 แสนล้านบาท มีข้าราชการที่เป็นสมาชิก 1.15ล้านคน และหลักการบริหาร ยังยึด กรอบพรบ.กบข. พ.ศ.2539 และกฎกระทรวงที่ใช้บังคับ
นอกจากนี้กบข.ยังยึดนโยบายในการ ให้ความรู้ ความเข้าใจแก่สมาชิกเพื่อให้สอดคล้องกับโครงการต่างๆ ที่เกิดขึ้น เช่นโครงการฝึกอบรมต่างๆ ดังนี้ 1.โครงการปฐมนิเทศสมาชิกบรรจุใหม่ สำหรับข้าราชการบรรจุใหม่ที่เข้าเป็นสมาชิก กบข.2.โครงการ กบข. สมาชิกสัมพันธ์สัญจร (ภูมิภาค) สำหรับสมาชิกทั่วไป3.โครงการ กบข. สมาชิกสัมพันธ์สัญจร (กรุงเทพฯและปริมณฑลฯ) สำหรับสมาชิกทั่วไป     4. โครงการหลักสูตรฝึกอบรม กบข. เพื่อสำหรับให้ความรู้การออมการลงทุนสำหรับสมาชิกทั่วไป  5. โครงการปัจฉิมนิเทศสมาชิก กบข และ อบรมเจ้าหน้าที่ผู้ปฏิบัติงาน สำหรับสมาชิกใกล้เกษียณอายุราชการ
นอกจากนี้ กบข.ยังจัดกิจกรรมสำคัญประจำปี ได้แก่ งานประชุมใหญ่ผู้แทนสมาชิก และ กบข.ยังเพิ่มการจัดงานสัมมนาขึ้น เพื่อเป็นการแลกเปลี่ยนความคิดเห็นระหว่างตัวแทนสมาชิกกับผู้บริหารกองทุนโดยตรงนั่นคือ งานสัมมนาผู้แทนสมาชิกประจำปี  และ งานสัมมนาสำนักงานคลังเขต / จังหวัด  โดยในปี 2554 กบข.มีนโบบายดำเนินโครงการเหล่านี้ต่อเนื่อง